	— Ще ти предам каквото тя ми разказа. Не можела да се принуди да убие един трилион разумни същества, за да спаси тридесет трилиона. Интелектът на пазител и присъщата й емпатия… Съпреживявала е предварително тяхната гибел. Знаела е, че това е единственият изход; не се е съмнявала и че ние — аз, Кхмий и Най-задния — ще открием решението. И в същото време не би ни позволила да го изпълним… Брам, тя просто ни подканяше да я убием.